་སློབ་བུ་རྣ་བ་བླགས་ཏེ་ཉོན། །དེའང་གསུང་ངག་རིན་པོ་ཆེ་ལམ་འབྲས་ཀྱི་ཁྲིད་དང་འབྲེལ་བའི་
སྐབས་ཡིན་ན་གསང་དབང་གི་ལམ་གྱི་སྔོན་འགྲོ་ཚར་ནས། རླུང་སྦྱོར་བདུན་གྱི་སྔོན་ནམ། ཡང་ན་རླུང་སྦྱོར་རྣམས་སོང་རྗེས་གཏུམ་མོའི་དམིགས་པའི་སྔོན་དུ་བྱིན་རླབས་འདི་བྱེད་རྒྱུ་ཡིན་ནོ། །དེ་བྱེད་ཚུལ་ནི། གནས་དབེན་
51

པར་ལྕོག་རྩེ་ལ་སོགས་པའི་སྟེགས་བུའི་སྟེང་དུ། སྐུ་ཚོམ་བུའི་དཀྱིལ་འཁོར་མེ་ཏོག་གི་ཚོམ་བུ་བཅོ་ལྔ་ལྷའི་གནས་བཞིན་དུ་དགོད། དེའི་སྟེང་དུ་མཉྫིའི་ཁར་ཐོད་པ་བདུད་རྩིས་གང་བའི་ཁར་ཤིང་གི་དྲྭ་བ་རྒྱ་གྲམ་དུ་བྱས་པ་ལ་དར་
དམར་དགབ། དེའི་སྟེང་དུ་མེ་ལོང་ངམ་མཎྜལ་ལ་སིནྡྷ་རའི་ཆོས་འབྱུང་གི་དབུས་སུ་གཞལ་ཡས་ཁང་གྲུ་བཞི་སྒོ་བཞི་པའི་དོད་བྲིས་ལ། ཤར་དུ་ཨཱོྃ། ལྷོར་ནྀ། ནུབ་ཏུ་ཨཱི། བྱང་དུ་ཨུ། དེའི་ཕྱི་རོལ་དུ་བྱང་ཤར་དུ་
ཨཱུ། ཤར་ལྷོར་རིཾ། ལྷོ་ནུབ་ཏུ་རཱྀ། ནུབ་བྱང་དུ་ལྀ། ཤར་དུ་ལཱྀ། ལྷོར་ཨཻ། ནུབ་ཏུ་ཨཾ། བྱང་དུ་ཨཾ། ཤར་གྱི་གཡས་སུ་ༀ། ནུབ་ཀྱི་གཡོན་དུ་ཨཾ་བཀོད་པ་ནི་གསུང་ཡིག་འབྲུའི་དཀྱིལ་འཁོར་ཡིན་ལ། ཡང་དབུས་ཀྱི་ཨཾ་
གི་གཡས་སུ་གྲི་གུག་དང༌། གཡོན་དུ་ཐོད་པ་བྲི་སྟེ་དེ་དག་གི་མཐའ་སྐོར་དུ་ཆུ་བཞི་སྔོན་དུ་འགྲོ་བའི་ཉེར་སྤྱོད་ལྔ། གཏོར་མ་ཟླུམ་པོ་ལྔ་ཚར། བསྡུ་ན་གཉིས། བུམ་བསྐྱེད་ལ་རྣམ་རྒྱལ་བུམ་པ་ཙམ་བཤམ། གཞན་ཡང་འོག་ཏུ་
དགོས་པའི་མིག་དར། མེ་ཏོག ཡེ་ཤེས་དབབ་དུས་ཀྱི་གུ་གུལ་གྱི་དུད་པ་བྱ་རྒྱུ་དང༌། རོལ་མོ་རྣམས་སྟ་གོན་བྱའོ། །དེ་ནས་སློབ་དཔོན་གྱིས་སྐྱབས་སེམས་དང་ཡི་གེ་བརྒྱ་པའང་ཚུལ་བཞིན་བཟླས་ལ། ཚོགས་ཞིང་སྤྱན་
དྲངས་པ་ནས་བཟུང༌། ཡེ་ཤེས་བསྟིམ་པའི་བར་བདག་མེད་མའི་སྒྲུབ་ཐབས་དཀྱུས་བཞིན་བསྒོམ། སྤྱི་བོ་སྣ་ཚོགས་རྡོ་རྗེ། སོགས་རྟེན་ལུས་དཀྱིལ་ཡབ་དང་ཁྱད་མེད། བརྟེན་པ་ལུས་དཀྱིལ་ལ་ཡབ་ཡུམ་གཉིས་ཆར་གྱི་དེ་
52

།བསྒོམ་དགོས་པས། ཐོག་མར་ཡུམ་གྱི་དེ་ནི། སྙིང་གའི་དབུས་ཀྱི་རྩ་དབུ་མ་ལ་མདུན་རྒྱབ་གཉིས་སུ་ཕྱེ་བའི་རྒྱབ་ངོས་དང༌། དེའི་གཡས་གཡོན་གྱི་རོ་རྐྱང་གཉིས་དང་གསུམ་ནི་རྗེ་བཙུན་རྡོ་རྗེ་བདག་
མེད་མ། སྤྱི་བོ་དང་སྤྱི་གཙུག་ན་རྡོ་རྗེ་མ། རྣ་བ་གཡས་པ་དང་ལྟག་པར་གསང་བའི་དཀར་མོ། རྣ་བ་གཡོན་པ་དང་སྨིན་མཚམས་སུ་ཆུའི་རྣལ་འབྱོར་མ། མིག་གཉིས་དང་དཔུང་པ་གཉིས་སུ་རྡོ་རྗེ་མཁའ་འགྲོ་མ། མཆན་ཁུང་
གཉིས་དང་ནུ་མ་གཉིས་སུ་པུཀྐ་སཱི། ལྟེ་བ་དང་སྣ་རྩེར་ཤ་ཝ་རཱི། ཁ་དང་མགྲིན་པར་ཙཎྚ་ལཱི། སྙིང་ག་དང་འདོམས་སུ་ཌོམྦི་ནཱི། རྟགས་རྩེ་དང་བཤང་ལམ་དུ་གཽ་རཱི། བརླ་གཉིས་དང་བྱིན་པ་གཉིས་སུ་ཙཽ་རཱི། སོར་མོ་རྣམས་
དང་བོལ་གོང་གཉིས་སུ་བེ་ཏཱ་ལཱི། མཐེ་བོང་བཞི་དང་པུས་མོ་གཉིས་སུ་གྷསྨ་རཱི། སྙིང་གའི་རྩ་འདབ་བརྒྱད་ལ་གཉིས་སུ་ཕྱེ་བའི་ཕྱི་སྐོར་གྱི་མདུན་གྱི་མཚམས་གཉིས་སུ་མཁའ་སྤྱོད་མ། རྒྱབ་ཀྱི་མཚམས་གཉིས་སུ་ས་སྤྱོད་
མ། ཕྱོགས་ཀྱི་བཞི་ནི་གཙོ་མོའི་ངོ་བོ། དེ་ཐམས་ཅད་ཀྱང་སྐུ་མདོག་ནག་མོ་ཞེས་སོགས་སྒྲུབ་ཐབས་བཞིན་དང༌། ལྟེ་བ་སྤྲུལ་འཁོར་ནས་བཟུང༌། ཕོ་བྲང་ལྔའི་ལྷ་བརྒྱ་ལྔ་བཅུ་རྩ་བདུན་བསྒོམ་པ་ཡབ་ཀྱི་སྐབས་བཞིན། འོན་
ཀྱང་ཁྱད་པར་ཅུང་ཟད་ནི། སྙིང་གའི་དབུས་ཀྱི་རྩ་དབུ་མའི་ནང་གི་ཁམས་དེ་ཐུགས་རྡོ་རྗེ་དང༌། དེའི་མདུན་ངོས་ཀྱི་ཕྱི་ཤུན་གྱྀ་རྩ་དེ་མཱ་མ་ཀཱིར་བསམ། ནང་སྐོར་འདབ་མ་བརྒྱད་ནི་ཡུམ་དང་འདྲ་བའི་འཁོར་གྱི་ལྷ་མོ་བརྒྱད་དོ། །

ཀྱེ་རྡོར་ཆོས་སྐོར་
དེ་ནས་དབང་ལྷ་གདན་གསུམ་ཚང་བ་སྤྱན་དྲངས་པ་ནས་བཟུང༌། དབང་བཞི་པའི་བར་བླང་བ་ལམ་དུས་དང་བབ་འདྲ་བ་ལས། འདིར་རང་ཉིད་ཙམ་གྱིས་ལེན་པ་ལས། ལུས་དཀྱིལ་གྱི་ལྷས་ལེན་རྒྱུ་མིན་པ་འདྲ་སྙམ་དུ་
སེམས། དེ་ནས་རིགས་བདག་གི་རྒྱས་གདབ་དང༌། མཆོད་བསྟོད། བདུད་རྩི་མྱང་བ་རྣམས་བྱ་སྟེ། མཆོད་པ་དང་བདུད་རྩི་མྱང་བ་ནི་ཡབ་ཀྱི་སྐབས་བཞིན། འདིར་བསྟོད་པ་ནི། འགྲོ་བ་བུད་མེད་འདུལ་གཟིགས་ནས། །
བདག་མེད་རྣལ་འབྱོར་མར་གྱུར་གང༌། །ཕྱག་འཚལ་ཕ་རོལ་ཕྱིན་ཐུབ་ལ། །སྒྱུ་མའི་ཕྱག་རྒྱར་ཕྱག་འཚལ་བསྟོད། །ཨོཾ་སརྦ་ཏ་ཐཱ་ག་ཏ་སྟུ་ཏི་སོགས་བརྗོད། གཟུགས་ཕུང་རྡོ་རྗེ་མ་ཡིན་ཏེ། །ཞེས་པ་ནས། ཆོས་ཀྱི་དབྱིངས་ལ་
མཁའ་སྤྱོད་མ། །ཞེས་པའི་བར་ཡབ་ཀྱི་སྒྲུབ་ཐབས་བཞིན་བྱ་བ་ནི་ལྷའི་དག་པ་དང་། གཞལ་ཡས་ཁང་ནི་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་རྣམ་པར་དག་པའོ། །ཞེས་པ་ནི་རྟེན་གྱི་དཀྱིལ་འཁོར་གྱི་དག་པ་ཡིན། དེ་
ནས་སྒྲུབ་ཐབས་ནས་འབྱུང་བ་བཞིན་བཟླས་པ་བྱ། དེ་ནས་དཀྱིལ་འཁོར་བསྡུ་བའམ། ཡང་ན་སྔོན་ལ་དཀྱིལ་འཁོར་གྱི་འཁོར་ལོ་བསྡུས་ལ། རང་གཙོ་མོའི་ང་རྒྱལ་གྱིས་ཡུམ་གྱི་སྙིང་པོ་ཇི་ལྟར་རིགས་པ་བཟླ། བསྔོ་སྨོན་
བྱའོ།ཻ།མདུན་བསྐྱེད་ལ། ཚོམ་བུའི་དཀྱིལ་འཁོར་ནི་བརྔའམ་གདན་ཙམ་ཡིན་པས་བསྐྱེད་མི་དགོས། སིནྡྷུ་རའི་འོག་གི་ཐོད་ཆང་ལ་དམིགས་ཏེ་བདུད་རྩི་བྱིན་རླབས་དཀྱུས་བཞིན་བྱ། སིནྡྷུ་རའི་དཀྱིལ་འཁོར་ལ་དམིགས་ཏེ་
54

ཉེར་བརྒྱད་
আ
།བསང་སྦྱང་། སྟོང་པའི་ངང་ལས་སྲུང་འཁོར་གྱི་ནང་དུ་གཞིའི་ཡན་ལག་ཆོས་འབྱུང་དང༌། འབྱུང་བཞིའི་དཀྱིལ་འཁོར་ལ་སོགས་པ་གཞལ་ཡས་ཁང་བསྐྱེད་པ་དང༌། མངོན་བྱང་ལྔ་ལས་ལྷ་མོ་བཅོ་
ལྔ་བསྐྱེད་པ་ནས། རིགས་བདག་གི་རྒྱས་གདབ་ཀྱི་བར་བདག་བསྐྱེད་བཞིན་བྱ། དཀྱིལ་འཁོར་གྱི་མཐའ་སྐོར་གྱི་ཆུ་བཞི་དང་ཉེར་སྤྱོད་ལྔ་བྱིན་གྱིས་བརླབས་ཏེ། དྲི་མེད་ཡིད་དུ་ཞེས་སོགས་ཚིགས་བཅད་དང༌། མཚན་སྔགས་
སྔོན་དུ་འགྲོ་བས་རྒྱས་པར་མཆོད། ནང་མཆོད་ཀྱང་ཡབ་ཀྱི་འགྲོས་སྦྱར་བས་ཤེས། དཀར་མོ་རི་དྭགས་སོགས་དང༌། བསྟོད་པའི་མཆོད་པས་མཆོད། བུམ་བསྐྱེད་ནི། བུམ་པའི་ནང་དུ་གདན་བཅོ་ལྔ་བསམས་ལ་ལྷ་མོ་བཅོ་ལྔ་
མངོན་བྱང་ངམ། སྐད་ཅིག་གིས་བསྐྱེད་ལ། མཆོད་བསྟོད་བཟླས་པ་སོགས་ཚུལ་བཞིན་བྱ། དེ་ནས་སློབ་མ་ལ་དབང་ཇི་ཙམ་བསྐུར་བ་བཞིན་དུ་བདག་འཇུག་ལེན། གཏོར་བསྔོ་བྱ། དེ་ནས་སློབ་མ་རྣམས་བོས་ལ་གྲལ་ལ་
འཁོད་དེ། སློབ་དཔོན་གྱིས་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཀྱི་གོ་འཕང་ཞེས་སོགས་མཚམས་སྦྱར་རྒྱས་བསྡུས་ཇི་ལྟར་རིགས་པ་བརྗོད་ལ་མཎྜལ་དབུལ་དུ་གཞུག རྒྱུན་བཤགས་དང༌། རིགས་ལྔའི་སྡོམ་གཟུང་བྱས་
ལ། མིག་དར་དང་། མེ་ཏོག་སྦྱིན། འདོད་པ་དྲིས་ལེན་དང༌། སེམས་བསྐྱེད་པ་དེ་བརྟན་པར་བྱ་བ་དང་། གསང་བར་གདམས་པ་རྣམས་བྱས་ལ། དེ་ནས་སློབ་མ་སིནྡྷུ་རའི་དཀྱིལ་འཁོར་གྱི་ནང་དུ་བཅུག་སྟེ། གཙོ་མོའི་དྲུང་
55

དུ་འཁྲིད་པར་བསམས་ལ། ཛཿཧཱུྃ་བཾ་ཧོཿབརྗོད། དེ་ནས་དམ་གཞག་རྣམས་བྱ། དེ་ནས་ཡེ་ཤེས་དབབ་པའི་ཡོན་དུ་མཎྜལ་དང་། གསོལ་བ་གདབ། རླུང་མེའི་སྟེང་དུ་སློབ་མ་བདག་མེད་མར་བསྐྱེད་པ་སོགས་དཀྱུས་བཞིན་
ལ། ཛྙ་མེར་འབར་བ་དེ་སུམ་མདོར་སླེབ་པ་དང་ཡུམ་གྱི་ལུས་དཀྱིལ་གསལ་གདབ། སློབ་དཔོན་བདག་མེད་མར་གསལ་བའི་ཐུགས་ཀ་ནས་འོད་ཟེར་འཕྲོས་པས། མདུན་བསྐྱེད་ཀྱི་སིནྡྷུ་རའི་དཀྱིལ་འཁོར་དང༌། ཕྱོགས་བཅུའི་
སངས་རྒྱས་དང་བྱང་སེམས་རྣམས་ཀྱི་ཐུགས་ཀ་ནས་བདག་མེད་མའི་སྐུ་དཔག་ཏུ་མེད་པ་མཆེད་ནས་ཁྱེད་རང་རྣམས་ལ་སིབ་སིབ་ཐིམ་པས་རྒྱུད་བྱིན་གྱིས་བརླབས་པའི་མོས་པ་མཛོད་བྱས་ལ། གུ་གུལ་གྱི་དུད་པས་བདུག ཨཱ་ལི་
བཅོ་ལྔ་ངག་ཏུ་བཟླ་ཞིང༌། ཌ་མ་རུ་དང་དྲིལ་བུ་གཉིས་ཀའི་སྒྲ་བྱ། ཕྱག་ལེན་ལ་རོལ་ཆེན་མཛད། ཡང་སློབ་དཔོན་གྱི་ཐུགས་ཀ་ནས་འོད་ཟེར་འཕྲོས། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཡི་གེ་ཨཱ་
ལི་དང་ཀཱ་ལིའི་རྣམ་པར་སྤྱན་དྲངས། ཁྱེད་རང་རྣམས་ལ་ཐིམ་པས་བྱིན་གྱིས་བརླབས་པའི་མོས་པ་མཛོད། ངག་ཏུ་ཨཱ་ལི་དང་སྤོས་རོལ་སྔར་བཞིན། ཡང་ཐུགས་འདུན་འདི་བཞིན་དུ་གནང་བར་ཞུ། ཁྱེད་རང་རྣམས་རྡོ་རྗེ་བདག་
མེད་མར་གསལ་བའི་སྙིང་གར་ཐོད་པ་དང་གྲི་གུག་དམར་པོ་ཨཾ་གིས་མཚན་པར་བསྒོམ། དེ་ལས་འོད་ཟེར་དམར་པོ་བྱུང་སྟེ་ལུས་ཀྱི་ནང་ཐམས་ཅད་དམར་མེར་གྱིས་ཁེངས། སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་པས་

আ
།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཐུགས་ཀྱི་བྱིན་རླབས་རྡོ་རྗེ་རྩེ་ལྔ་པ་དང༌། ཐོད་པ་དང༌། ཁ་ཊཱཾ་གཱའི་རྣམ་པར་བྱོན་ནས་སྙིང་གར་ཐིམ་པས་བྱིན་གྱིས་བརླབས་པའི་མོས་པ་
མཛོད། ངག་ཏུ་ཨཱ་ལི་དང་སྤོས་རོལ་སྔར་བཞིན། བྱིན་རླབས་དེ་དག་བརྟན་པར་བྱ་བའི་ཕྱིར་སྤྱི་བོར་རྡོ་རྗེ་རྒྱ་གྲམ་དུ་བཞག་ཅིང༌། ཏིཥྛ་བཛྲ་བརྗོད། ཨོཾ་པྲ་ཏཱིཙྪ་བཛྲ་ཧོཿ ཞེས་པས་དཀྱིལ་འཁོར་གྱི་ལྷ་ལ་མེ་ཏོག་དབུལ། དེ་
ཉིད་མགོ་བོ་ལའང་བཅིང་། བདག་མེད་མ་དཔལ་སོགས་ཀྱིས་གདོང་གཡོགས་དགྲོལ། དེ་ནས་དཀྱིལ་འཁོར་བསྟན་པ་ནི། སིནྡྷ་རའི་དཀྱིལ་འཁོར་སྒྲུབ་ཐབས་ཀྱི་སྐབས་དང་འདྲ་བ་ལ་རྒྱས་བསྡུས་ཅི་རིགས་པ་བརྗོད། ནང་
ལུས་ལའང་སྙིང་གའི་དབུས་ན་རྩ་གསུམ་གྱི་ངོ་བོ་བདག་མེད་མ། སྤྱི་བོ་དང་སྤྱི་གཙུག་ཏུ་རྡོ་རྗེ་མ། ཞེས་སོགས་ལུས་དཀྱིལ་གྱི་སྐབས་བཞིན། དེ་རྣམས་ཀྱི་སྐུ་མདོག་དང་། ཕྱག་མཚན་དང༌། ཞབས་ཀྱི་བཞུགས་སྟབས་ཀྱི་
བར་བརྗོད། དེ་དག་ནི་རྩ་ལུས་ཀྱི་དཀྱིལ་འཁོར་ཡིན་ལ། སྙིང་གའི་ནང་དུ་ཧཱུྃ་གི་ཡི་གེ་ཨཾ་གིས་དབང་བྱས་པའི་རྩ་དགུ། སྤྱི་བོ་ནས་པུས་མོའི་བར་དུ་པཱུ་ཛ་ཨོ་ཨ་སོགས་ཧཱུྃ་བཞི་དང་བཅས་པ་ནི་ཡི་གེ་བྷ་གའི་དཀྱིལ་འཁོར། དེ་
ཐམས་ཅད་བདུད་རྩིས་གང་བ་ནི་ཁམས་བདུད་རྩིའི་དཀྱིལ་འཁོར་དང༌། དེ་ཐམས་ཅད་ལ་ཁྱབ་ཅིང་རྒྱུ་བའི་རླུང་ཏིང་ངེ་འཛིན་གྱིས་ལྷར་བྱིན་གྱིས་བརླབས་པ་ནི་སྙིང་པོ་ཡེ་ཤེས་རླུང་གི་དཀྱིལ་འཁོར་ཡིན། འདིར་ཡབ་ཀྱི་སྐབས་ཀྱི་
57

ཕོ་བྲང་ལྔ་མི་གསུང་བར་འདུག །དེ་ནས་དངོས་གཞི་དབང་བསྐུར་ཞུ་བའི་ཡོན་དུ་མཎྜལ་དབུལ། བྱང་ཆུབ་རྡོ་རྗེས་སོགས་ཀྱིས་གསོལ་བ་གདབ། མི་བསྐྱོད་རྡོ་རྗེ་ཆུ་དབང་ནས་བརྟུལ་ཞུགས་ཀྱི་བར་ལམ་དུས་ཀྱི་དབང་ལྟར་
ལ། དབང་རྫས་རྣམས་དངོས་སུ་མེད་ཀྱང༌། བླ་མ་དང་སློབ་མཻས་དམིགས་པ་ཙམ་བསྒོམས་པས་ཆོག་སྟེ། རྗེ་བཙུན་རིན་པོ་ཆེས་གསུངས་པ་ཡིན། དེ་ནས་སློབ་དཔོན་གྱི་དབང་གི་མཎྜལ་དང་གསོལ་གདབ་དཀྱུས་བཞིན་
ལ། འདིར་ཀུན་མཁྱེན་གུང་རུའི་གསུང་ལས། ཆོ་ག་གསུམ་ལས་རྡོ་རྗེ་འཆང་དུ་བསྐྱེད། ཡེ་ཤེས་པ་གཞུག །སིནྡྷུ་རའི་དཀྱིལ་འཁོར་ནས་ཀྱང་ལྷ་མོའི་དཀྱིལ་འཁོར་བསྟིམས་ལ། དམ་ཚིག་གསུམ་བྱིན་ལ་ཆུ་དབང་དངོས་སུ
བྱ་ཞེས་གསུངས་པས། དེ་བཞིན་དུ་བྱ་བའི་དོན་ལ་ལམ་དུས་བྱ་བྲལ་མའམ། མཛེས་རྒྱན་གྱི་ནང་ལྟར་དབང་བསྐུར་བས་ཀྱང་ཆོག །ཆུ་ནི་རྗེ་བཙུན་རིན་པོ་ཆེས་གོང་དུ་བུམ་སྒྲུབ་གསུངས་འདུག་པས། མི་བསྐྱོད་པ་ཆུ་དབང་
དང་། སློབ་དཔོན་དབང་གི་མཐའ་རྟེན་གཉིས་ཆར་ལ་ཆུའི་བྱ་བ་དངོས་སུ་འཇུག་པས། རྒྱུ་དུས་ཀྱི་སྐབས་བཞིན་བྱ། རིན་འབྱུང་གི་དབང་སོགས་ལ་དབང་རྫས་དངོས་སུ་མེད་ནཾ། མཐའ་བརྟེན་གྱི་ཆུའང་དམིགས་པ་ཙམ་གྱིས་
ཆོག་པས་དངོས་སུ་མི་བྱ། འདི་རྣམས་ཀྱི་མཐའ་བརྟེན་གྱི་མཆོད་པ་སློབ་དཔོན་གྱིས་ཡིད་ཀྱིས་སྤྲུལ་ཏེ། བཛྲ་པུཥྤ་ལ་སོགས་པ་དཀྱུས་བཞིན་བརྗོད། དེ་ནས་དབང་གོང་མ་གསུམ་ལ་མཎྜལ་དང་། རང་རང་གི་གསོལ་གདབ་
58

སུམ་ཅུ་ཐམ་པ་
আ
།སྔོན་དུ་འགྲོ་བས་མིག་དར་བཅིང་བ་དང༌། དབང་གི་དངོས་གཞི་དང་མིག་དར་དགྲོལ་བ་རྣམས་ལམ་དུས་བཞིན་བྱ། དབང་བཞིའི་མཐའ་བརྟེན་གྱི་བཤད་པའང་རྗེ་བཙུན་གྱིས་དཀྱིལ་འཁོར་གང་ཡིན་
པ་དང་། དབང་དང༌། ལམ་དང༌། དམ་ཚིག་དང༌། ལྟ་བ་དང༌། འདའ་ཁ་མ་དང་། བརྡ་དང་། ཡོན་ཏན་དང༌། དཔེ་དང༌། གྲུབ་མཐའ་དང༌། འབྲས་བུའི་བར་དུ་རྒྱས་པར་བཤད་པར་བྱའོ། །ཞེས་གསུངས་པས། དེ་
བཞིན་དུ་ཐུབ་ན་ལེགས། མ་ཐུབ་ན་སིནྡྷུ་རའི་དཀྱིལ་འཁོར་དུ་བུམ་དབང་ཐོབ་ཅེས་སྦྱར་ལ། གཞན་རྣམས་ལམ་དུས་བཞིན་བྱ། དེ་ནས་སིནྡྷུ་རའི་གཞལ་ཡས་ཁང་ནས་སྲིན་ལག་གཡོན་པས་བླངས་ལ་ཨཱ་ལིའི་མཐར་འབྲུ་གསུམ་
བརྗོད་ཅིང་དཔྲལ་བར་བསྐུས་པས། སྐུའི་བྱིན་རླབས་ཞུགས་ཤིང་བུམ་དབང་བརྟན་པར་བྱས་པའི་མོས་པ་མཛོད། ཡང་སིནྡྷུ་རའི་ཡིག་འབྲུ་རྣམས་ལས་བླངས་ལ་ཨཱ་ལི་དང་འབྲུ་གསུམ་བརྗོད་ཅིང་མགྲིན་པར་བསྐུས་ལ། དེས་
གསུང་གི་བྱིན་རླབས་ཞུགས་ཤིང་། གསང་དབང་བརྟན་པར་བྱས་པའི་མོས་པ་མཛོད། ཕྱག་མཚན་ནས་བླངས་ཏེ་ཨཱ་ལི་དང་འབྲུ་གསུམ་བརྗོད་ཅིང་སྙིང་གར་བསྐུས་ལ། དེས་ཐུགས་ཀྱི་བྱིན་རླབས་ཞུགས་ཤིང༌། སྔར་ཤེས་རབ་
ཡེ་ཤེས་ཀྱི་དབང་ཐོབ་པ་དེ་བརྟན་པར་བྱས་པའི་མོས་པ་མཛོད། དེ་ནས་སིནྡྷུ་རའི་འོག་གི་ཐོད་ཆང་དེ། ཨོཾ་ཨཱཿཧཱུྃ་ཧ་ཧོ་ཧྲཱིཿ བརྗོད་པས་བྱིན་གྱིས་བརླབས་ལ། གཡོན་པའི་སྲིན་ལག་གིས་སློབ་མའི་ལུས་ཐམས་ཅད་ལ་གཏོར་
59

ཞིང༌། ཁར་ཡང་བྱིན། དེས་ནི་སྐུ་གསུང་ཐུགས་ཀྱི་བྱིན་རླབས་ཞུགས་ཤིང༌། དབང་བཞི་པ་བརྟན་པར་བྱས་པ་ཡིན་ནོ། །ཞེས་བརྗོད། རྗེས། གཙོ་བོས་ཇི་ལྟར་སོགས་དང༌། མཎྜལ། དེང་ནས་བརྩམས་ཏེ་སོགས་
བྱ། སླར་སློབ་དཔོན་གྱིས་མདུན་བསྐྱེད་ལ་མཆོད་བསྟོད། ཡིག་བརྒྱ། ནོངས་པ་བཟོད་གསོལ། སིནྡྷ་རའི་ཡེ་ཤེས་པ་གཤེགས་གསོལ། འབྲུ་གསུམ་བརྗོད་དེ་དམ་ཚིག་པ་རང་ལ་བསྡུ